Document ID: 31996D0624

Komisijas Lēmums
(1996. gada 17. oktobris),
ar ko groza Padomes Lēmumu 79/542/EEK, ar kuru nosaka to trešo valstu sarakstu, no kurām dalībvalstis atļauj ievest liellopu, cūku, zirgu dzimtas dzīvnieku, aitu un kazu, svaigu gaļu un gaļas produktus
(Dokuments attiecas uz EEZ)
(96/624/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, aitas, kazas un cūkas, svaigu gaļu vai gaļas produktus no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 3. pantu,
tā kā Padomes Lēmums 79/542/EEK [2], kurā jaunākie grozījumi izdarīti ar Komisijas Lēmumu 96/605/EK [3], nosaka to trešo valstu sarakstu, no kurām dalībvalstis atļauj liellopu, cūku, zirgu dzimtas dzīvnieku, aitu un kazu, svaigas gaļas un gaļas produktu ievešanu;
tā kā Argentīnas un Urugvajas iestādes ir nodrošinājušas Komisijai pietiekamu informāciju par veselības situāciju un veterinārajām struktūrām, kuras atbild par savvaļas pārnadžu gaļas pārbaudēm abās valstīs;
tā kā Čehijas Republikas iestādes ir nodrošinājušas Komisijai pietiekamu informāciju par veselības stāvokli un veterinārajām struktūrām, kuras atbild par klasiskā cūku mēra profilaksi mežacūkām;
tā kā tāpēc ir jāgroza Lēmums 79/542/EEK;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 79/542/EEK pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1996. gada 17. oktobrī

Labels: 3
17
5
6